Долбоор

**КЫРГЫЗ РЕСПУБЛИКАСЫНЫН**

**МИНИСТРЛЕР КАБИНЕТИНИН ТОКТОМУ**

“Кыргыз Республикасынын Министрлер Кабинети жөнүндө” Кыргыз Республикасынын Конституциялык Мыйзамынын 13, 17-беренелерине, Евразия экономикалык бирлиги жөнүндө келишимдин 29, 47-беренелерине ылайык Кыргыз Республикасынын Министрлер Кабинети токтом кылат:

1. Кыргыз Республикасынын аймагынан көмүдү (ЕАЭБ ТЭИ ТН 2701 жана 2702 коддору менен классификацияланган) автомобиль транспорту менен менен ташып чыгууга (кыргыз-кытай мамлекеттик чек арасындагы “Иркештам” жана “Торугарт” өткөрүү пунктарын кошпогонда) сегиз айлык мөөнөткө убактылуу тыюу салуу киргизилсин.

2. Кыргыз Республикасынын Энергетика министрлиги ушул токтомдун 1-пунктунда көрсөтүлгөн убактылуу тыюу салууну киргизүү жөнүндө Бүткүл дүйнөлүк соода уюмунун Коргоо чаралары боюнча комитетине жана Евразия экономикалык комиссиясына белгиленген тартипте кабарласын.

3. Кыргыз Республикасынын Тышкы иштер министрлиги ушул токтомдун 1-пунктунда көрсөтүлгөн тыюу салууну киргизүү жөнүндө Көз карандысыз Мамлекеттер Шериктештигинин Аткаруу комитетине белгиленген тартипте кабарласын.

4. Кыргыз Республикасынын Транспорт жана коммуникациялар министрлиги, Кыргыз Республикасынын Финансы министрлигине караштуу Мамлекеттик бажы кызматы жана Кыргыз Республикасынын Улуттук коопсуздук мамлекеттик комитетинин Чек ара кызматы ушул тескеменин 1- пунктунда аталган товарларды мыйзамсыз ташып чыгууну токтотууга багытталган зарыл болгон чараларды көрүшсүн.

5. 2023-2024-жылдардын күз-кыш мезгилинен өтүү мезгилинде калкка жана бюджеттик мекемелерге көмүр жетишсиз болгондо жана баасы жогорулаган учурда Кыргыз Республикасынын Президентинин облустардагы ыйгарым укуктуу өкүлдөрүнө, жергиликтүү мамлекеттик администрациялардын башчыларына, айыл өкмөт башчыларына жеке жоопкерчилик жүктөлсүн.

6. Ушул токтомдун 1-пунктунда көрсөтүлгөн чектөөлөр Кыргыз Республикасынын Энергетика министрлигине караштуу “Кыргызкөмүр” мамлекеттик ишканасына Кыргыз Республикасынын Мамлекеттик чек арасынын өткөрүү пункттары аркылуу автомобиль транспорту менен көмүрдү ташып чыгууну (экспорттоону) жүзөгө ашырууда жайылтылбайт.

7. Бул тескеменин аткарылышын контролдоо Кыргыз Республикасынын Президентинин Администрациясынын Президенттин тийешелүү башкармалыгына жүктөлсүн.

8. Бул токтом расмий жарылангандан кийин үч күн өткөндөн кийин күчүнө кирет.

**Кыргыз Республикасы**

**Министрлер Кабинетинин**

**Төрагасы А.У.Жапаров**

**Кыргыз Республикасынын Министрлер Кабинетинин “Көмүр ташуунун айрым маселелери жөнүндө” токтомунун долбооруна**

**НЕГИЗДЕМЕ-МААЛЫМКАТ**

1. **Максаты жана милдети**

Кыргыз Республикасынын Министрлер Кабинетинин “Көмүр ташуунун айрым маселелери жөнүндө» токтомунун долбоору 2023-2024-жылдардын күз-кыш мезгилине даярдык көрүү жана өткөрүү мезгилинде Кыргыз Республикасынын экономикасынын бардык тармактарынын жана калкынын көмүр отунуна болгон муктаждыктарын жана керектөөлөрүн толук канааттандыруу, мамлекеттик чек ара аркылуу контрабанданы жана жүктөрдү мыйзамсыз жүгүртүү фактыларын кыскартуу, ошондой эле көмүрдү Кыргыз Республикасынын аймагынан ташып чыгууда бажы статистикасында экспорттук операцияларды так эсепке алууну киргизүү максатында иштелип чыкты.

Бул токтом долбоору көмүрдү Кыргыз Республикасынын аймагында жайгашкан темир жол өткөрүү пункттары жана Эркештам жана Торугарт автомобилдик өткөрүү пункттары аркылуу гана Кыргыз Республикасынын аймагынан ташып чыгуу (экспорттоо) мүмкүнчүлүгүн белгилөөнү караштырат.

1. **Баяндоочу бөлүк**

Кыргыз Республикасынын Министрлер Кабинетинин 2023-жылдын 25-апрелиндеги № 220 “Кыргыз Республикасынын экономика тармактарын жана калкын 2023/2024-жылдардын күз-кыш мезгилине даярдоо жөнүндө” токтомуна ылайык республика боюнча 2 554,933 миң тонна көмүр камдоо зарыл, анын ичинде калк үчүн – 1 200,0 миң тонна бюджеттик мекемелерге - 107,437 миң тонна, Бишкек шаарындагы ЖЭБине - 1 200,0 миң тонна - Кавак күрөң көмүр кенинен – 600,0 миң тонна жана Таш-Көмүр кенинен – 50,0 миң тонна.

Кыргыз Республикасындагы суунун аз болушу болжолдонгон мезгилди, ошондой эле жай мезгили үчүн адаттан тыш болгон түштүк региондун ички рыногунда бүгүнкү күндө жеке сатуучуларда көмүрдүн чекене баасынын жогорулашын эске алуу менен, 2023/2024-жылдардын күз-кыш мезгилинде ата-мекендик көмүрдүн жетишсиздигинен калкты катуу отун менен жетиштүү камсыз кылууда мүмкүн болуучу кризистик олуттуу кооптонуулар бар.

Төмөнкү таблицада республиканын түштүк аймагынын шаарларында бүгүнкү күнгө карата көмүрдүн баасы көрсөтүлгөн.

06.05.2023-жылга карата Түштүк регионунун көмүр казып алуу ишканаларынын продукциясынын орточо сатуу баасы

|  |  |  |  |
| --- | --- | --- | --- |
| **Ишкананын аталышы** | **Көмүдүн маркасы** | **1 тонна көмүрдүн бассы КНС менен** | **Рынокто (сорт)** |
| «Пэрити коал» ЖЧК | БК,БРБСШ | 420034802040 | Кызыл-Кыя ш. 8000 сомОш ш. 7000-7500(бк) |
| Сүлүктү көмүр кени | БКБРБСШ | 600038001300 | Сүлуктү ш. 9000-9500сом (БК) Раззаков ш.-9500-10000 сомБаткен ш.- 10500-11000сом,Ош ш. и Ош обл. -12000сом (Сүлүктү) |
| Өзгөн көмүр кени | БрикетДРДСШ | 400035001500 | Узген ш. - 4000 Брикет - 4000-4500сом (ДК) |
| Ташкөмүр көмүр кени | ДР ДСШ | 40001400 | Жалал-Абад ш. 5500-6000сом,Ташкумыр ш. 4500 сом(ДР)Чаткал-6000 сом |
| “Тегене” ЖЧК | ДСШ | 1500 | Бишкек ш. ЖЭБи |
| “Кокжангак” көмүр кени | ДРДСШ | 40001400 | Кокжангак ш. 4000- 4500(др)Жалал- Абад ш.5500-6000(др). |
| “Беш-Арча” ЖЧК | БК, БР,БСШ | 2800-3000 | Кызыл-Кыя, Ош 4800-6200 |

Республиканын түштүк аймагынын ички рыногунда быйылкы сезондо байкалган көмүрдүн чекене баасынын ашыкча жогору болушу көмүр тармагында ишкердик менен алектенген жеке ишканалардын жана жеке жактардын басымынан келип чыгып жатат.

Ошондой эле, көмүрдүн чекене баасынын кескин жогорулашынын негизги себеби, Евробиримдиктин өлкөлөрүнө, Пакистанга, Кытайга жана Өзбекстанга ата мекендик көмүрдү ташып чыгуу жана экспорттоо үчүн активдүү сатып алуу болгон. Алып сатарлар чоң көлөмдөгү көмүрдү түздөн-түз көмүр кесимдеринен массалык түрдө сатып алышып, көмүр продукциясын социалдык багыттагы баада ички керектөөчүлөргө жеткирүүгө жол бербей жатат. Көмүр казуучу ишканалардын атынан жеке көмүр өндүрүүчүлөр калкты көмүр продуктылары менен камсыздоо жана көмүрдү чет элдик сатып алуучуларга дүңүнөн сатуу боюнча социалдык милдеттенмелерди аткарышпай жатат.

Белгилей кетсек, учурда “Кыргызкөмүр” мамлекеттик ишканасынын республиканын түштүк аймагында иштетип жаткан көмүр кендери жок жана республиканын түштүгүндө жайгашкан көмүр кендерин иштетүүгө берилген бардык лицензиялар жер астындагы ыкма менен иштетилүүчү кендер болгондуктан түштүк аймактын калкын социалдык багыттагы баада көмүр менен камсыздоого мүмкүнчүлүгү жок. Бул кендерди иштетүү чоң финансылык чыгымдарды жана көмүр казып алуу үчүн узак мөөнөттөрдү талап кылат.

Катуу отундун жетишсиздигинин учурдагы эл аралык тенденциясын, Европа биримдигинин өлкөлөрүндө көмүргө болгон суроо-талаптын кескин жогорулашын, Борбордук Азия өлкөлөрүнөн, анын ичинде Кыргыз Республикасынан көмүрдү ташуу тенденциясын эске алсак республиканын калкынын жана өнөр жайынын ата мекендик көмүргө болгон муктаждыктарын кыйгап өтүп, көмүрдү чыгарып кетүүнүн реалдуу коркунучу жаралат.

Ушуга байланыштуу “Кыргызкөмүр” мамлекеттик ишканасы жогоруда аталган кендерге мындан ары геологиялык чалгындоо жана иштетүү максатында инвестиция тартуунун үстүндө иш алып барууда.

Башка өлкөлөрдө, анын ичинде Өзбекстан Республикасында да көмүргө болгон суроо-талаптын өсүшүнө байланыштуу республиканын калкынын жана өнөр жайынын керектөөлөрүн кыйгап өтүп, ата мекендик көмүрдү ташып кетүү реалдуу коркунучу бар. Мисалы, Кара-Кече кенине жакынкы айылдардан көмүрдү жеке жактар Өзбекстан Республикасына экспорттоо максатында азыртадан эле ташып жатканы байкалууда. Расмий эмес маалыматтар боюнча, көмүрдү андан ары ташып чыгуу үчүн алып сатарлардан тоннасын 3500 сомдон 4200 сомго чейин сатып алууда.

Өлкөдө көмүрдүн жетишсиздиги Бишкек шаарынын ЖЭБинин кошумча электр кубаттуулуктарын жетишсиз иштеп чыгаруу тобелдигин жаратат, бул өзгөчө кырдаалдарды жана республикалык масштабдагы энергетикалык кризисти алып келүү коркунучун туудурат.

Мындан тышкары, ата-мекендик көмүрдүн жетишсиздигинен мүмкүн болуучу кризистен чыгуунун жолдору жана көмүрдү импорттоону алмаштыруу маселеси Кыргыз Республикасында курч турат, анткени өзүнүн энергетикалык коопсуздугун камсыз кылуу максатында казак көмүрүнүн негизги жеткирүүчүсү көмүр продукциясын чет өлкөгө экспорттоого тыюу салган.

Ушуга байланыштуу катуу отундун экспортуна мамлекеттик көзөмөл жүргүзүүнү жана Кыргыз Республикасынын энергетикалык коопсуздугун камсыздоо боюнча чараларды караган бир катар алдын ала жөнгө салуучу чараларды көрүү зарыл.

Жаратылыш газынын жана мунай ресурстарынын кескин жетишсиздиги, ГЭСтерде өндүрүлгөн электр энергиясынын жетишсиздиги болгон республиканын энергетика тармагындагы учурдагы абал жана элдик чарбанын көмүр отунуна болгон керектөөлөрүн өсүп жаткан көлөмдө толук камсыздай алган республиканын аймагындагы келечектүү көмүр запастарынын болгонудгунан, бүгүнкү күндө көмүр өнөр жайын алда канча активдүү өнүктүрүү жана жакын арадагы жылдарда көмүр казып алууну кескин түрдө көбөйтүү милдети коюлуп жатат.

Бишкек шаарынын ЖЭБин, бюджеттик мекемелерди, ошондой эле республиканын калкын катуу отун менен камсыз кылуу боюнча курч кырдаалды болтурбоо максатында, көмүр отунунун экспортуна мамлекеттик көзөмөл жүргүзүүнү жана өткөн жылда кабыл алынган Кыргыз Республикасынын энергетикалык коопсуздугун камсыз кылуу боюнча окшош бир катар алдын алуу жөнгө салуучу чараларды көрүү зарыл.

Белгилей кетсек, 2023-жылдын 27-январында Кыргыз Республикасынын Энергетика министрлиги менен Өзбекстан Республикасынын Энергетика министрлигинин ортосунда кол коюлган Көмүр казып алуу тармагында кызматташууну өнүктүрүү жөнүндө макулдашуунун алкагында үстүбүздөгү жылдын март айында Кыргыз Республикасынын Энергетика министрлигине караштуу “Кыргызкөмүр” мамлекеттик ишканасы менен “Узкимёимпекс” ЖЧКсы (Өзбекстан Республикасы) ортосунда 10,0 млн. доллар суммасында жергиликтүү көмүрдү жеткирүү боюнча келишимге кол коюлган.

Келишимдик милдеттенмелерди талаптагыдай аткаруу үчүн өлкөдөн көзөмөлсүз көмүр экспортун жок кылуу жана көмүрдү экспорттоо процессин тартипке келтирүү зарыл.

Мындан тышкары, Өзбекстандан тышкары Тажикстан, Кытай сыяктуу коңшу мамлекеттер түштүк аймактан жергиликтүү көмүрдү экспорттоого кызыкдар.

Жогоруда баяндалгандардын негизинде жеке пайда табуу үчүн жеке юридикалык жана физикалык жактар ​​тарабынан көмүрдү ташып чыгууга чектөө киргизүү аркылуу, 2023/2024-жылдардагы күз-кыш мезгилин ийгиликтүү өтүү үчүн көмүрдүн чекене баасынын негизсиз жогорулашына жол бербөө боюнча өз убагында чараларды көрүү зарыл деп эсептейбиз.

Ушуга ылайык, Кыргыз Республикасынын Министрлер Кабинетинин “Көмүр ташуунун айрым маселелери жөнүндө” токтомунун бул долбоору контрабанда фактыларын минималдаштыруу жана Кыргыз Республикасынын экономикасынын бардык тармактарын жана калкынын муктаждыктарын жана керектөөлөрүн толук канааттандыруу максатында иштелип чыкты.

**3. Болжолдуу социалдык, экономикалык, укуктук, укук коргоо, гендердик, экологиялык, коррупциялык кесепеттердин божомолдору**

Аталган токтом долбоорун кабыл алуу социалдык, экономикалык, укуктук, укук коргоочулук, гендердик, экологиялык, коррупциялык терс кесепеттерге алып келбейт.

**4. Коомдук талкуулардын натыйжалары жөнүндө маалымат**

“Кыргыз Республикасынын ченемдик укуктук актылары жөнүндө” Кыргыз Республикасынын Мыйзамынын 22-беренесине ылайык Кыргыз Республикасынын Министрлер Кабинетинин бул токтомунун долбоору Кыргыз Республикасынын Министрлер Кабинетинин веб-сайтына (www.gov.kg) жана Кыргыз Республикасынын Юстиция министрлигинин (koomtalkuu.gov.kg) сайтында жайгаштырылат.

**5. Долбоордун мыйзамга ылайыктуулугу**

Берилген долбоор колдонуудагы мыйзамдардын нормаларына, Кыргыз Республикасы катышуучу болуп саналып, белгиленген тартипте күчүнө кирген эл аралык келишимдерге каршы келбейт.

**6. Каржылоо зарылдыгы жөнүндө маалымат**

Бул Кыргыз Республикасынын Министрлер Кабинетинин токтомунун долбоорун кабыл алуу республикалык бюджеттен кошумча финансылык сарптоолорду талап кылбайт.

**7. Жөнгө салуучу аракеттердин анализи жөнүндө маалымат**

“Кыргыз Республикасындагы ченемдик укуктук актылар жөнүндө” Кыргыз Республикасынын Мыйзамына ылайык, ишкердик иш-аракетти жөнгө салууга багытталган ченемдик укуктук актылардын долбоорлорунун жөнгө салуучу таасирин талдоо, ал жеткис күчтүн жагдайларынын шарттарында ишкердик иш-аракетти жөнгө салуу учурларын кошпогондо, методикага ылайык жүргүзүлүүгө тийиш.

Ушуга байланыштуу Кыргыз Республикасынын Министрлер Кабинетинин “Көмүр ташуусунун айрым маселелери жөнүндө” токтомунун долбооруна жөнгө салуучу таасирин талдоо жүргүзүлүүдө.

**Министр Т.О.Ибраев**